شگفتہ شاہ

شگفتہ شاہ ایک معروف اردو مترجمہ اور ادبی شخصیت ہیں جو ناروے میں مقیم ہیں۔ انھوں نے ناروے کی مقامی زبان کے ادب کو اردو زبان میں منتقل کرنے میں اہم کردار ادا کیا ہے۔ ان کے تراجم کو پاکستان اور ناروے کے درمیان ادبی اور ثقافتی پل تصور کیا جا رہا ہے۔

 سوانح حیات 
شگفتہ شاہ طویل عرصے سے ناروے میں مقیم ہیں جہاں انھوں نے نارویجن معاشرت، زبان، ادب اور ثقافت کا گہرا مطالعہ کیا ہے۔ ان کی اردو تراجم میں نارویجین ثقافت کی جھلک نمایاں ہوتی ہے۔

 ادبی خدمات 
شگفتہ شاہ نے 2022ء میں نارویجین کی نوبل انعام یافتہ مصنفہ سگرید اُندسیت کے ناول ینی کا اردو ترجمہ کیا، جسے قارئین اور نقادوں نے بہت سراہا۔ یہ ان کی ادبی خدمات کا اہم سنگ میل ثابت ہوا۔

ان کی دوسری قابل ذکر تصنیف ناروے کی لوک کہانیاں ہے، جس میں ناروے کے مشہور ادیبوں آس بیورسن اور یورگن مو کی 19ویں صدی کی 24 لوک کہانیوں کو اردو میں ترجمہ کیا گیا ہے۔ ان کہانیوں کو اصل میں 1871ء میں شائع کیا گیا تھا۔

 اسلوب 
شگفتہ شاہ کا ترجمہ کردہ ادب زبان و بیان کی سلاست اور ثقافتی فہم کا مظہر ہے۔ ان کی ترجمہ کردہ لوک کہانیوں میں نہ صرف نارویجین ثقافت کی خوشبو ہے بلکہ اردو زبان کی دلکشی اور سادگی بھی جھلکتی ہے۔ ان کی ترجمہ کردہ کتابوں کے ذریعے اردو قارئین عالمی ادب سے بہتر طور پر روشناس ہو رہے ہیں۔

 اہم کتب 
 ینی — سگرید اُندسیت کا اردو ترجمہ (2022ء)
 ناروے کی لوک کہانیاں — 24 لوک کہانیوں کا اردو ترجمہ (2024ء)

 اعزاز 
ناروے کی لوک کہانیاں کتاب کو NORLA (Norwegian Literature Abroad) کی مالی معاونت حاصل ہوئی، جو مترجمہ کی عالمی سطح پر ادبی خدمات کا اعتراف ہے۔ یہ کتاب سٹی بک پوائنٹ، کراچی کے زیر اہتمام شائع ہوئی ہے۔

 مزید دیکھیے 
 ناروے کی لوک کہانیاں
 سگرید اُندسیت
 اردو ادب میں ترجمہ نگاری
 ہرچرن چاولہ
 پورنیما چاولہ

 حوالہ جات 
 منیر فراز کا تبصرہ، لفظونہ: https://lafzuna.com/blog/s-33546/

زمرہ:اردو مترجمین
زمرہ:ناروے میں مقیم پاکستانی شخصیات
زمرہ:اردو ادب
زمرہ:خواتین مترجمین
زمرہ:بقید حیات شخصیات